Unionin yleisen tuomioistuimen tuomio 16.5.2013 - Reber v. SMHV - Klusmeier (Wolfgang Amadeus Mozart PREMIUM)
(Asia T-530/10)
(Yhteisön tavaramerkki - Väitemenettely - Hakemus sanamerkin Wolfgang Amadeus Mozart PREMIUM rekisteröimiseksi yhteisön tavaramerkiksi - Aikaisemmat kansalliset kuviomerkit W. Amadeus Mozart - Aikaisemman tavaramerkin tosiasiallisen käytön puuttuminen - Asetuksen (EY) N:o 207/2009 15 artiklan 1 kohdan ensimmäinen alakohta ja toisen alakohdan a alakohta sekä 42 artiklan 2 ja 3 kohta)
Oikeudenkäyntikieli: saksa
Asianosaiset
Kantaja: Reber Holding GmbH & Co. KG (Bad Reichenhall, Saksa) (edustajat: asianajajat O. Spuhler ja M. Geitz)
Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamiehet: aluksi R. Manea, sitten D. Walicka)
Vastapuoli valituslautakunnassa ja väliintulija unionin yleisessä tuomioistuimessa: Anna Klusmeier (Bielefeld, Saksa) (edustaja: asianajaja G. Schmitt-Gaedke)
Oikeudenkäynnin kohde
Kanne SMHV:n neljännen valituslautakunnan 14.9.2010 tekemästä päätöksestä (asia R 363/2008-4), joka liittyy Reber Holding GmbH & Co. KG:n ja Anna Klusmeierin väliseen väitemenettelyyn.
Tuomiolauselma
Kanne hylätään.
Reber Holding GmbH & Co. KG velvoitetaan korvaamaan oikeudenkäyntikulut, mukaan lukien Anna Klusmeierin välttämättömät oikeudenkäyntikulut sisämarkkinoiden harmonisointiviraston (tavaramerkit ja mallit) (SMHV) valituslautakunnan menettelyssä.
____________
1 - EUVL C 30, 29.1.2011.